**З А П О В Е Д**

**№ РД-04-106/ 30.06.2025 год.**

На основание **чл. 106, ал. 1 и ал. 6** от ППЗСПЗЗ и **чл. 3, ал. 3, т. 24** от Устройствения правилник на Областните дирекции „Земеделие” във връзка с **§12а от ПЗР на ЗСПЗЗ** **и** **чл. 27, ал. 9 от ЗСПЗЗ и** **чл. 105, ал. 2 и 3** от ППЗСПЗЗ, Заповед за упълномощаване от МЗХ - №РД-46-161/26.04.2024 г., писма за съгласие по чл. 106, ал. 1 от ППЗСПЗЗ с изх.№ 66-3554/16.06.2025 г., изх.№66-1219/10.06.2025 г. и изх.№66-973/02.04.2025 г. на Министъра на земеделието и храните

**Н А Р Е Ж Д А М:**

1. **Откривам процедура за провеждане на общ търг с тайно наддаване по реда на чл. 27, ал. 9 във връзка с ал. 8 от ЗСПЗЗ, в който могат да участват всички заинтересовани лица** за придобиване право на собственост върху имоти частна държавна собственост, представляващи земеделски земи по **§12а от ПЗР на ЗСПЗЗ**, находящи се в стопански двор, извън урбанизирана територия, както следва:

|  |  |  |  |  |  |  |  |
| --- | --- | --- | --- | --- | --- | --- | --- |
| Съгласие от МЗХ | Землище, община | № на имот | Площ, кв.м. | Начална тръжна цена, лв. | Депозит лв. | ДДС в регул. | Разходи чл.56ш, |
| № 66-3554/ 16.10.2024 г. | с. Крушевец,  общ. Созопол | **ПИ 40124.1.108** | 1 059 | 3 160.00 | 316.00 | не | 80.00 |
| № 66-1219/ 10.06.2025 г. | с. Ръжица, общ. Руен | **ПИ 63598.65.22** | 2 199 | 7 001.00 | 700.10 | не | 190.00 |
| № 66-973/ 02.04.2025 г. | с. Факия, общ. Средец | **ПИ 76039.209.4** | 6 276 | 18 451.00 | 1 845.10 | не | 73.00 |
| № 66-973/ 02.04.2025 г. | с. Факия, общ. Средец | **ПИ 76039.209.11** | 1 261 | 3 707.00 | 370.70 | не | 72.00 |
| № 66-973/ 02.04.2025 г. | с. Факия, общ. Средец | **ПИ 76039.209.19** | 11 779 | 34 630.00 | 3 463.00 | не | 75.00 |

**II**. **Условия за участие:** Право на участие имат физически лица, еднолични търговци и юридически лица регистрирани по Търговския закон или по Закона за търговския регистър и регистъра на юридическите лица с нестопанска цел.

**III. Подаване на документи за участие в търга:** Заявителите или писмено упълномощено от тях лице с нотариална заверка на подписа подават в Областна дирекция „Земеделие” - Бургас заявление по образец утвърден от Министъра на земеделието, в което се посочват: местонахождението, номерът и площта на поземления имот и предлаганата цена в лева за имота, изписана с цифри и думи. За всеки имот се подава отделно заявление. В случаите когато заявлението се подава от ЕТ или юридическо лице задължително се посочва ЕИК, съгласно Закона за търговския регистър и регистъра на юридическите лица с нестопанска цел.

При подаване на заявлението заявителят или упълномощеното лице представят документ за самоличност и прилагат:

1. Нотариално заверено пълномощно, когато документите се подават от упълномощено лице;

2. Платежен документ за внесен депозит в оригинал, когато плащането не е извършено по електронен път;

3. Решение на съответния оправомощен орган за закупуване на държавните имоти - предмет на продажбата, когато заявлението се подава от юридическо лице или от едноличен търговец;

4. Декларация за обстоятелствата по чл.106, ал.18 от ППЗСПЗЗ – липса на свързаност с друг кандидат

5. Декларация за събиране, съхраняване и обработване на лични данни.

**IV. Място и срок за получаване на заявления**: Документите за участие в търга се подават в сградата на Областна Дирекция „Земеделие” гр. Бургас, ул.”Цар Иван Шишман” № 8 - деловодство, всеки работен ден от 9:00 до 17:30 часа, в срок от 30 /тридесет/ календарни дни считано от датата на публикуване на заповедта в местен вестник (за област Бургас) или могат да бъдат изтеглени от интернет страницата на ОД ”Земеделие” Бургас - [**http: //www.mzh.government.bg/ODZ-Burgas/bg/ Home.aspx**](http://www.mzh.government.bg/ODZ-Burgas/bg/Home.aspx)**;**

**V. Място и срок за подаване на заявления:** Документите за участие в търга се подават в сградата на Областна Дирекция “Земеделие” Бургас, ул. ”Цар Иван Шишман” № 8 - деловодство, всеки работен ден от 09:00 до 12:00 и от 12:30 до 17:30 часа, в срок от 30 /тридесет/ календарни дни считано от публикуването на заповедта в местен вестник (за област Бургас). **За всеки имот се подава отделно заявление.** Не се допускат за участие кандидатите, чиито заявления са подадени след срока.

**VI. Депозитът за участие е 10% от началната тръжна цена определена по реда на чл. 105, ал. 7 от ППЗСПЗЗ,** върху него не се начислява лихва и не подлежи на връщане при отказ от сключване на договор. Банковото бордеро /оригинал/ за внесения депозит се представя заедно с документите за участие в търга. За всеки имот се представя отделен документ за депозит. **Депозитът се внася по набирателна сметка на Областна Дирекция „Земеделие” гр. Бургас**:

**Банка**: **„ИНТЕРНЕШЪНЪЛ АСЕТ БАНК“ AД - гр. Бургас;**

**IBAN: BG98 IABG74753304014601, BIC:IABGBGSF**

**Основание: Депозит за участие в търг по чл. 27, ал. 9 от ЗСПЗЗ.**

**VII. Място за обявяване на протоколите от търга:** Информационното табло на ОД „Земеделие” Бургас, ул. „Цар Иван Шишман” №8, ет.1 и на интернет страницата на Дирекцията [**http: //www.mzh.government.bg/ ODZ-Burgas/bg/Home.aspx**](http://www.mzh.government.bg/%20ODZ-Burgas/bg/Home.aspx)**. В 7-дневен срок участниците могат да направят писмени възражения до тръжната комисия.**

**VIII. Заявление, представено в незапечатан плик е недействително**. Подадените пликове със заявления се записват с входящ номер, дата и час в регистъра. Търгът, на който могат да участват всички заинтересовани лица, може да се проведе, само когато най-малко двама кандидати са подали заявление за участие и са допуснати до участие в търга. Когато на търга са обявени повече от един имот, при явяване на един кандидат за даден имот той се обявява за спечелил търга при предложената от него тръжна цена с тайно наддаване.

**IX. Предлаганата цена е в цяло число левове и не може да бъде по – ниска от началната тръжна цена**.

**X.** Търгът се счита за спечелен от участникът предложил най-високата цена за имота.


**XI**. Лицата, които придобиват имотите по реда на чл. 27, ал. 9 от ЗСПЗЗ, заплащат разходите по чл.56ш, ал. 1, т. 2 от ППЗСПЗЗ.

**XII.** Настоящата Заповед да се публикува на интернет страницата на Областна Дирекция „Земеделие” Бургас, на страницата на Министерството на земеделието и храните и в един местен вестник, **най-малко** **30 /тридесет/ дни** преди крайния срок за подаване на заявленията за участие.

Заповедта следва да се постави в **3 /три/ дневен срок** от издаването й на информационните табла на ОД ”З” - Бургас, ОС „З“- Созопол, Руен и Средец, Кметства - с. Крушевец, общ. Созопол, с. Ръжица, общ. Руен и с. Факия, общ. Средец, Общини - гр. Созопол, с. Руен, гр. Средец.

**ЛИДИЯ СТАНКОВА ..……/п/………….**

*Директор ОД „Земеделие“ – Бургас*

  
Лидия Станкова (Директор)  
03.07.2025г. 13:38ч.  
ОДЗ-Бургас  
  
  
Електронният подпис се намира в отделен файл с название signature.txt.p7s